**Դենի Վուկովիչ** (անգլ.՝ Danny Vukovic,մարտի 27, 1985(1985-03-27), Սիդնեյ, Ավստրալիա ), ավստրալիացի ֆուտբոլիստ, նիդերլանդական «Նեյմեյխեն Էնդրիխտ Կոմբինատ» ակումբի և Ավստրալիայի հավաքականի դարպասապահ։ Ֆուտբոլի աշխարհի առաջնության եզրափակիչ 2018-ի մասնակից։

Ակումբային կարիերա
------------------

Ծագումով սերբ է։ Վուկովիչը կարիերան սկսել է «Պարամատա Պաուեր» և «Բոնիրիգ Ուայթ Իգլզ» ակումբների կազմում խաղերով։ 2005 թվականի ամռանը Դենին տեղափոխվել է «Սենտրալ Կոստ Մարինես»։ «Մելբուրն Վիկտորի»-ի դեմ մրցախաղում նորամուտ է ունեցել Ավստրալիայի ֆուտբոլի առաջնությունում, այն բանից հետո, երբ հիմնական դարպասապահ Ջոն Կրոուլին վնասվածք է ստացել։ 2008 թվականին Վուկովիչը օգնել է ակումբին հաղթել առաջնությունում։ 2010 թվականին Դենին երկամյա պայմանագիր է ստորագրել թուրքական «Կոնյասպոր» ակումբի հետ, բայց այն բանից հետո երբ պարզվել է, որ ակումբն ունի օտարերկրյա խաղացողների ավելցուկ, նա լքել է թիմը։

Նույն թվականին Դենին պայմանագիր է ստորագրել նորզելանդական «Վելինգտոն Ֆենիքս»-ի հետ։ «Սիդնեյ»-ի դեմ խաղում նորամուտ է ունեցել նոր ակումբի կազմում։ 2011 թվականի փետրվարի 13-ին «Նորթ Քվինսլեդ Ֆյուրի»–ի դեմ խաղում Վուկովիչը խփել է գոլ՝ երկրորդ խաղակեսի վերջում իրականացնելով տասնմեկմետրանոց։

2011 թվականին Վակովիչը տեղափոխվել է «Պերտ Գլորի» ակումբ՝ ստորագրելով եռամյա պայմանագիր։ Հոկտեմբերի 9-ին «Ադելաիդա Յունայթեդ»-ի դեմ խաղում նորամուտ է ունեցել իր նոր ակումբի կազմում։ 2014 թվականին Դենին կես տարվա վարձույթի իրավունքով տեղափոխվել է ճապոնական «Վեգալտա Սենդայ»։ Մարտի 19-ին «Սիմիձու Ս Պալս» դեմ Կայսեր գավաթի մրցախաղում նորամուտ է ունեցել ակումբի կազմում։ Վարձակալության ավարտից հետո Վուկովիչը վերադարձել է «Պերտ Գլորի»։

2015 թվականի ամռանը Դենին վերադարձել է «Մելբուրն Վիկտորի»՝ ստորագրելով եռամյա պայմանագիր։ Հոկտեմբերի 9-ին «Ադելաիդա Յունայթեդ»-ի դեմ խաղում նորամուտ է ունեցել նոր ակումբում։ Նորամուտային խաղաշրջանում Վուկովիչը օգնել է ակումբին հաղթել Ավստրալիայի գավաթում։

2016 թվականին ամռանը Դենին միացել է «Սիդնեյ»–ին՝ ստորագրելով եռամյա պայմանագիր։ Հոկտեմբերի 8-ին «Ուեստրեն Սիդնե Ուոնդերես» ակումբի դեմ խաղում նա նորամուտ է ունեցել իր նոր ակումբում։ 2017 թվականին Վուկովիչը օգնել է ակումբին հաղթել առաջնությունում, ինքն էլ ճանաչվել է լավագույն դարպասապահ։

2017 թվականի ամռանը Դենին վերադարձել է բելգիական «Գենկ» ակումբ մոտավորապես AU$1 միլիոն դոլարով։ Օգոստոսին «Ստանդարդա» ակումբի դեմ խաղում նորամուտ է ունեցել Ժյուպիլեր լիգայում։

Միջազգային կարիերա
------------------

2018 թվականի մարտի 27 -ին ընկերական խաղում Կոլումբիայի հավաքականի դեմ խաղում Վուկովիչը նորամուտ է ունեցել Ավստրալիայի հավաքականի կազմում։ Նույն թվականին Դենին մասնակցել է Ռուսաստանում ֆուտբոլի 2018 թվականի առաջնությանը։ Մրցախաղում եղել է պահեստային և խաղադաշտ դուրս չի եկել։

2019 թվականին Վուկովիչը ներառվել է ԱՄԷ–ում Ասիայի գավաթի հավաքականի կազմում։ Նա մրցաշարի ժամանակ եղել է պահեստային և դաշտ դուրս չի եկել։

Ձեռքբերումներ
-------------

**Թիմային**

Ավստրալիա «Սենտրալ Կոստ Մարիներս»

* Ավստրալիայի չեմպիոն — 2007/2008

Ավստրալիա «Մելբրուրն Վիկտորի»

* Ավստրալիայի գավաթի դափնեկիր— 2015

Ավստրալիա՝ «Սիդնեյ»

* Ավստրալիայի չեմպիոն — 2016/2017

Ավստրալիա «Գենկ»

* Բելգիայի չեմպիոն՝ 2018/2019

**Անհատական**

* Էյ-լիգայի լավագույն դարպասապահ՝ 2016/2017

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Srbi u tuđini» (սերբերեն). Sportal. 2010 թ․ հուլիսի 26. Արխիվացված է օրիգինալից 2014 թ․ հուլիսի 14-ին.
3. ↑  Danny Vukovic ile yollarımız ayrıldı Արխիվացված 2011-09-28 Wayback Machine
4. ↑  «Веллингтон Феникс VS. Норт Квинсленд Фьюри 3:1» (անգլերեն). soccerway.com. 2011 թ․ փետրվարի 13.
5. ↑  «Перт Глори VS. Аделаида Юнайтед 1:0» (անգլերեն). soccerway.com. 2011 թ․ հոկտեմբերի 9.
6. ↑  «Симидзу С-Палс VS. Вегалта Сэндай 4:0» (անգլերեն). soccerway.com. 2014 թ․ մարտի 19.
7. ↑  «A-League: Melbourne Victory sign goalkeeper Danny Vukovic for three years». *The Sydney Morning Herald* (անգլերեն). 2015 թ․ հունիսի 4. Վերցված է 2021 թ․ փետրվարի 28-ին.
8. ↑  «Аделаида Юнайтед VS. Мельбурн Виктори 0:0» (անգլերեն). soccerway.com. 2015 թ․ հոկտեմբերի 9.
9. ↑  «Goalkeeper Danny Vukovic signs two-year deal with Sydney FC». *The Sydney Morning Herald* (անգլերեն). 2016 թ․ հուլիսի 19. Վերցված է 2021 թ․ փետրվարի 28-ին.
10. ↑  «Уэстерн Сидней Уондерерс VS. Сидней 0:4» (անգլերեն). soccerway.com. 2016 թ․ հոկտեմբերի 8.
11. ↑  Dominic Bossi (2017 թ․ հունիսի 21). «Sydney FC sell star goalkeeper Danny Vukovic to Belgian club Genk». *The Sydney Morning Herald* (անգլերեն). Վերցված է 2021 թ․ փետրվարի 28-ին.
12. ↑  «Стандард Льеж VS. Генк 2:1» (անգլերեն). soccerway.com. 2017 թ․ օգոստոսի 4.
13. ↑  «Стандард Льеж VS. Генк 0:0» (անգլերեն). soccerway.com. 2018 թ․ մարտի 27.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Профиль на сайте *sports.ru*
* Профиль на сайте ФК «Сентрал Кост Маринерс»(անգլ.)
* Профиль на сайте Футбольной федерации Австралии(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դենի Վուկովիչ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · J.League (խաղացող) · National Football Teams.com · Soccerway · Transfermarkt (խաղացող) · worldfootball.net (խաղացող) · ՖԻՖԱ |

 |